প্রেমী ও প্রেমী

প্রেমী ও প্রেমী ২০১৭ সালে মুক্তিপ্রাপ্ত বাংলাদেশী রোমান্টিক কমেডি চলচ্চিত্র, যা পরিচালনা করেছেন জাকির হোসেন রাজু। চলচ্চিত্রটি হলিউড চলচ্চিত্র লিপ ইয়ার থেকে অনুপ্রাণিত। এটি কোনো বাংলাদেশি চলচ্চিত্রের বৃহত্তম বিশ্বব্যাপী মুক্তি। চলচ্চিত্রটিতে কেন্দ্রীয় চরিত্রে অভিনয় করেছেন আরিফিন শুভ ও নুসরাত ফারিয়া। নিয়তির পর (২০১৬) এটি আরিফিন শুভ এবং জাকির হোসেন রাজুর মধ্যে দ্বিতীয় জুটি। এটিই ফারিয়া এবং শুভর মধ্যে প্রথম জুটি। কেন্দ্রীয় চরিত্রে শুভ-ফারিয়া জুটির দ্বিতীয় চলচ্চিত্র ধ্যাততেরিকি ২০১৭ সালের ১৪ এপ্রিল মুক্তি পায়। পরে নুসরাত ফারিয়া এবং আরিফিন শুভ আবার একসাথে কাজ করেছিলেন কিন্তু কেন্দ্রীয় চরিত্রে অভিনয় করেননি। 

 কাহিনী 
চলচ্চিত্রটিতে মূলত সীমান্ত ও মারিয়ার ভালোবাসার কাহিনী তুলে ধরা হয়েছে। মারিয়া লন্ডনের একটি কোম্পানিতে কাজ করে এবং সে তার প্রেমিককে বিয়ের প্রস্তাব দেওয়ার সিদ্ধান্ত নেয়। এজন্য সে লন্ডন থেকে কলকাতার উদ্দেশে রওনা হয়। কিন্তু এক অনাকাঙ্ক্ষিত সমস্যার কারণে তার বিমান চট্টগ্রামে অবতরণ করে। সেখানেই তার দেখা হয় সীমান্তের সঙ্গে। মারিয়াকে কলকাতায় পৌঁছে দেওয়ার জন্য তাদের মধ্যে এক চুক্তি হয়, এবং তারা একসঙ্গে দীর্ঘ ও রোমাঞ্চকর যাত্রায় বের হয়। অবশেষে তারা কলকাতায় পৌঁছে যায়। মারিয়াকে তার প্রেমিক আরিয়ান নিতে আসে, আর তাকে বিদায় জানিয়ে সীমান্তের মন ভেঙে যায়। কিন্তু পরে মারিয়া জানতে পারে, আরিয়ান তাকে প্রতারণা করেছে। হৃদয়ভাঙা অবস্থায় সে বাংলাদেশে ফিরে আসে। চলচ্চিত্রের শেষে সীমান্ত মারিয়াকে বিয়ের আংটি পরায়, আর তাদের ভালোবাসা পূর্ণতা পায়।

 অভিনয়শিল্পী 
 সীমান্ত চরিত্রে আরিফিন শুভ, যে বান্দরবানে একটি হোটেলের ম্যানেজার এবং গরিব ও অসহায় মানুষদের সাহায্য করে
 মারিয়া চরিত্রে নুসরাত ফারিয়া , যে লন্ডনে কাজ করেন এবং তার প্রেমিককে প্রস্তাব দিতে চায়
 আরিয়ান চরিত্রে আমান রেজা, মারিয়ার প্রেমিক, যে মারিয়ার সাথে প্রতারণা করে
 বান্দরবান রেলস্টেশনের স্টেশন মাস্টারের চরিত্রে আমজাদ হোসেন
 স্টেশন মাস্টারের স্ত্রীর চরিত্রে রেবেকা 
 স্থানীয় ডনের চরিত্রে শিবা শানু 
 স্থানীয় ডনের সহযোগী চরিত্রে চিকন আলী
 আরিয়ানের দাদার চরিত্রে প্রবীর মিত্র (বিশেষ উপস্থিতি) 

 সাউন্ডট্র‍্যাক 

১০ নভেম্বর প্রকাশিত হয়েছে টাইটেল সংটি। গানটির গায়ক হলেন আকাশ। "চক চক করলেই" মুক্তি পায় ১৭ নভেম্বর। গানটির গায়ক জুটি হলেন আকাশ এবং অন্তরা মিত্র। ২৪ নভেম্বর ৩রা গান "অনেক কথা ছিল" মুক্তি পায়। গানটির গায়ক হলেন জুবিন গর্গ। ১লা ডিসেম্বর "সাজনা" মুক্তি পায়। গানটির গায়ক হলেন ইমরান মাহমুদুল।

 নির্মাণ এবং মুক্তি 
এই সিনেমাটির শুটিং লন্ডন, চট্টগ্রাম এবং কলকাতায় করা হয়েছে। শুটিং চলাকালীন ফারিয়া এবং পরিচালক রাজু অসুস্থ হয়ে পড়েন। তাই কয়েকদিন ধরে শুটিং বন্ধ থাকে। ৮৭টি থিয়েটারে সিনেমাটি ১০ ফেব্রুয়ারী ২০১৭ সালে মুক্তি পায় । চলচ্চিত্রটির দর্শক আকর্ষণ বৃদ্ধির জন্য জাজ মাল্টিমিডিয়া কিছু প্রমোশনাল ক্লিপ বানায় এবং একটি কুইজের আয়োজন করে। দ্য ডেইলি স্টার চলচ্চিত্রটিকে ৭/১০ তারকা দিয়েছে।

 আরও দেখুন 
বাদশা - দ্য ডন

বস ২

মা: জ্বীন ৩

 তথ্যসূত্র 

 বহিঃসংযোগ 


বিষয়শ্রেণী:২০১৭-এর চলচ্চিত্র
বিষয়শ্রেণী:প্রণয়ধর্মী হাস্যরসাত্মক চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:কলকাতায় ধারণকৃত চলচ্চিত্র
বিষয়শ্রেণী:জাজ মাল্টিমিডিয়া'র চলচ্চিত্র
বিষয়শ্রেণী:জাকির হোসেন রাজু পরিচালিত চলচ্চিত্র
বিষয়শ্রেণী:বাংলাদেশী প্রণয়ধর্মী হাস্যরসাত্মক চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০১০-এর দশকের বাংলাদেশী চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:জুবিন গর্গ সুরারোপিত বাংলা চলচ্চিত্র
বিষয়শ্রেণী:আকাশ সেন সুরারোপিত চলচ্চিত্র
বিষয়শ্রেণী:ইমরান মাহমুদুল সুরারোপিত চলচ্চিত্র
বিষয়শ্রেণী:আমেরিকান চলচ্চিত্রের বাংলাদেশি পুনঃনির্মাণ